En arbejdsnedlæggelse på Aalborg og Dronninglund sygehuse blandt 90 rengørings- og servicemedarbejdere betyder, at der er oprettet et nødberedskab for at sikre, at patienterne kan få mad i dag. Det er nemlig de medarbejdere, der har nedlagt arbejdet, der normalt tager sig af at bringe mad ud til sygehusenes afdelinger. Det er endnu uvist, om arbejdsnedlæggelsen fortsætter i morgen, men afdelingschefen for rengørings- og serviceafdelingerne, Susanne Grønning Sørensen, fortæller, at der stadig er forhandlingsmøde mellem medarbejderne og ledelsen på sygehusene. Hun bekræfter, at medarbejderne har nedlagt arbejdet, da de føler, at der er et dårligt psykisk arbejdsmiljø på arbejdspladsen. OPDATERES.

Referat:
Rengørings- og servicemedarbejdere har nedlagt arbejdet på Aalborg og Dronninglund sygehuse. OPDATERET KL.: 15.15